**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑԻՉՆԵՐԻ ՏՈՆԻ ԱՌԹԻՎ**

Հարգելի՛ ուսուցիչներ, ձեր մասնագիտական տոնի առիթով` ընդունեք իմ ջերմագին շնորհավորանքներն ու բարեմաղթանքները։

Ուսուցիչը հայ իրականության մեջ բոլոր ժամանակներում եղել է հարգանքի կրող, նոր սերունդների դաստիարակման և կրթման մեջ առաջամարտիկ, հասարակության կարևորագույն ու անփոխարինելի օջախի՝ դպրոցի, հենասյունը, պահողն ու շենացնողը։ Ձեր կատարած խրթին ու կարևոր աշխատանքն է մեր հասարակության՝ որպես բանիմաց քաղաքացիների ձևավորման, և ի դեմս կիրթ սերնդի՝ կանգուն պետության ու հզոր ազգի, երաշխավորված ապագայի կնիքը: Շնորհավորում եմ նաև մեր դպրոցներում արդեն սիրելի դարձած, ԼՂՀ տեղահանված ուսուցիչներին, ովքեր անկախ գտնվելու վայրից շարունակում են կատարել իրենց այդքան կարևոր առաքելությունը։

Կրկին շնորհավորելով, երախտագիտության մեծ զգացումով, մաղթում եմ ձեզ քաջառողջություն, սերունդների կրթման երկարատև ուղի, ստեղծագործական ու արդյունավետ աշխատանք։

Թալին համայնքի ղեկավար՝ Տավրոս Սափեյան

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***